[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000014", "text": "Cyflwynir gan Crying Out Loud fel rhan o Circus250, dathliad cenedlaethol i nodi pen-blwydd y syrcas fodern yn 250 oed"}, {"text_idx": "#000015", "text": "Ar y 10fed o Fedi bydd un ar ddeg acrobat-cerddor y cwmni syrcas Ffrengig cyfoes nodedig, Circa Tsuica, yn cyrraedd Bangor i godi eu Pabell Fawr goch a gwyn ar gae Coleg Menai ar Ffordd Ffriddoedd, ac yna creu pentref syrcas traddodiadol o'i hamgylch. Gall pobl yn pasio wylio'r Babell Fawr yn mynd i fyny, y pentref yn datblygu a'r cwmni'n paratoi ar gyfer y sioe, gan ailddyfeisio traddodiadau syrcas ar gyfer yr unfed ganrif ar hugain."}, {"text_idx": "#000016", "text": "Pan fydd drysau'r babell yn agor 13-15 Medi, gwahoddir y gynulleidfa i mewn i weld Now or Never, cyfuniad gwefreiddiol o acrobateg syfrdanol a rhythmau pres ffynclyd, lle mae acrobatiaid, cerddorion a chynulleidfaoedd i gyd yn chwarae eu rhan."}, {"text_idx": "#000017", "text": "Wrth i'r parti ddechrau, mae'r perfformwyr yn cymysgu a\u0302'r dorf, gan wneud a rhannu cre\u0302pes Llydewig, cyn ymroi i wledd o gerddoriaeth a syrcas. Yna byddant yn hedfan, taflu eu hunain ac ymdroelli ar draws y babell hardd ar drapi\u0302s, rhaffau tynn, olwynion Cyr, beics triciau, trampolinau a si-sos."}, {"text_idx": "#000018", "text": "Tra bydd hyn yn mynd ymlaen bydd acrobatiaid-gerddorion Circa Tsiuca yn chwarae eu rhythmau pres taranllyd gyda chymorth gan gerddorion ifanc o Fand Jas Tryfan."}, {"text_idx": "#000020", "text": "\"Mae'n bleser mawr gennym ni ddod a\u0302 phrofiad syrcas newydd i chi i ddathlu Circus250, pen-blwydd arbennig ym myd y syrcas.Gan gyfuno llawenydd syrcas gerddorol Ffrengig gyda bandiau pres lleol, bydd pob fersiwn o Now or Never yn unigryw, gyda'r safle a chydweithredu agos a\u0302'r bandiau pres lleol yn dylanwadu arnynt. Bydd hwn yn achlysur cofiadwy, a chyfle i brofi'r gorau o ddiwylliant o ddwy ochr y sianel.\""}, {"text_idx": "#000022", "text": "\u201cMae\u2019n hynod o braf gallu dod a\u2019r sioe syrcas gyffrous hon i ganol cymuned Bangor a gweld Band Jazz Tryfan yn perfformio ochr yn ochr a\u0302 Circa Tsuica unwaith eto. Dewch i fwynhau\u2019r wledd o syrcas, cerddoriaeth, crempogau a gwin!\u201d"}, {"text_idx": "#000024", "text": "Circa Tsuica: Now or Never"}, {"text_idx": "#000027", "text": "Dyddiad cyhoeddi: 6 Medi 2018"}]